એમ માનવામાં આવે છે કે, એનએસએ સ્તરની વાતચીતમાં ગુરદાસપુરના આતંકવાદી હુમલા, દાઉદને સોંપવા, મુંબઈ હુમલાના માસ્ટરમાઈન્ડ સામે તપાસ પ્રક્રિયાને ઝડપી કરવા સહિતનો મુદ્દો ઉઠાવવામાં આવશે. આ ઉપરાંત લખવીને સજા કરવાનો મુદ્દો પણ ભારત ઉઠાવશે. ૨૩મી અને ૨૪મી ઓગસ્ટના દિવસે આ વાતચીત થનાર છે. અત્રે ઉલ્લેખનીય છે કે, ભારતે ગયા વર્ષે ઓગસ્ટ મહિનામાં પાકિસ્તાન સાથે વિદેશ સચિવ સ્તરની મંત્રણા રદ કરી દીધી હતી. કારણકે, ભારત સાથે વાતચીત પહેલાં પાકિસ્તાનને કાશ્મીરી અલગતાવાદીઓ સાથે વાતચીત કરી હતી. જેથી ભારતે જોરદાર વાંધો ઉઠાવ્યો હતો. બીજીબાજુ ભાજપના વરિષ્ઠ નેતા અને ભૂતપૂર્વ કેન્દ્રીય મંત્રી યશવંતસિંહાએ પણ એનએસએસ્તરની વાતચીતનો વિરોધ કર્યો છે અને કહ્યું છે કે હિંસા અને વાતચીત એકસાથે થઈ શકે નહીં.